at upang lalong maipabatid ng insik ang kaniyang kalagayan ay sinabayan ang salitang hapay ng anyong pagpapatimbuwang. ibig ibig ni simoun na siyay pagtawanan, ngunit nagpigil at sinabing wala siyang ano mang nalalaman, wala, walang wala. dinala siya ni quiroga sa isang silid, na inilapat na mabuti ang pinto, at ipinaliwanag sa kaniya ang sanhi ng kasawian ng insik. ang tatlong galang na brillante na hiningi kay simoun upang ipakita sa kaniyang asawa, ay hindi sadyang para rito, kaawaawang india na nakukulong sa isang silid, na waring isang babaing insik, kundi para sa isang maganda at kaayaayang babaing kaibigan ng isang mataas na tao, na kailangan niya ang tulong, dahil sa isang kalakal na pagtutubuan niya ng mga anim na libong piso. at sa dahilang ang insik ay walang kabatiran sa mga maiibigan ng babai at nasa niyang magpakita ng gara, ay hiningi ang tatlong pinakamabuting galang na mayroon ang mag aalahas, na tatlo apat na libo ang halaga ng bawat isa.